Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: 2. számú melléklet a 7/2004. (XII. 7.) MNB rendelethez
Paragraph Index: 50

3. Rezidensek és nem-rezidensek elkülönítése Statisztikailag – fõ szabályként – magyar rezidensnek minõsül minden természetes és nem természetes személy, akinek vagy amelynek közvetlen gazdasági érdeke (állandó lakhelye, telephelye, termelése stb.) elsõdlegesen Magyarország gazdasági területéhez kapcsolódik [A gazdasági terület nem tartalmazza az idegen államoknak és nemzetközi szervezeteknek az adott államba beékelt területét, jóllehet ezek földrajzilag az ország közigazgatási határain belül találhatók (kormányzati, diplomáciai, katonai stb. képviseletek, illetve más államok kormányzati szintû kereskedelmi, kulturális képviseletei)]. A meghatározásból következik, hogy egy ország rezidensének minõsül az a gazdasági egység, amely valamely gazdasági tevékenységet tartósan – egy évnél hosszabb ideig – végez az adott ország területén, illetve természetes személyek esetében, aki az adott ország területén huzamosan, legalább egy éven keresztül tartózkodik, illetve szándékai szerint tartózkodni kíván (kivéve a tanulmányokat folytatókat, illetve a gyógykezelésben részesülõket). Természetes (vagy magán-) személyek esetében a Magyarországhoz fûzõdõ közvetlen gazdasági érdek meglétérõl, vagyis az adott természetes személy rezidens (vagy nem-rezidens) besorolásáról az eset összes körülményét figyelembe véve kell dönteni. Alapvetõen a huzamos, legalább egy éves magyarországi tartózkodás, illetve annak szándéka a meghatározó, melyre nézve az ügyféltõl kapott felvilágosítás mellett a banknál vezetett számla jellegébõl (pl. munkabérszámla), magyarországi állandó lakhely vagy levelezési cím feltüntetésébõl, magyarországi közüzemi díjak (víz, gáz, villany stb.) fizetésébõl, az ügyfél banknál történõ megjelenésének gyakoriságából, személyes és köztudomású tényekbõl (pl. a key account manager ismeri az adott ügyfél üzleti tevékenységét és személyes életvitelét) kell összességében megalapozott következtetést levonni. A fentiek nem vonatkoznak a külföldi diákokra és a gyógykezeltekre, akik a tartózkodás idõtartamától függetlenül nem-rezidensnek tekintendõk. A nem természetes személyek esetében a mindenkor hatályos cégjogi szabályok alapján Magyarországon bejegyzett cégek – mivel a cégbírósági bejegyzés, illetve egyéb jogszabályon alapuló nyilvántartásba vétel közvetlenül is az adott gazdálkodó egység, illetve szervezet adott országgal szembeni közvetlen gazdasági érdekére utal, cégformára tekintet nélkül –, illetve Magyarországon nyilvántartásba vett szervezetek (pártok, alapítványok, egyházak, egyesületek stb.) rezidensnek minõsülnek. A fentiek alapján nem természetes személyek esetében a döntõ elhatárolási ismérv, hogy az adott gazdálkodó egység rendelkezik-e – a cégjegyzékben is megjelenõ – KSH egységes azonosító jelével, vagy sem. A rezidensi státusz szempontjából közömbös, hogy adó, vám stb. szabályok szerint a rezidenst egyéb kedvezmények is megilletik (így pl. ha „off-shore” státusza alapján reá nézve kedvezõbb adózási szabályok érvényesek). Így rezidens a – vámszabadterületi társaság, hiszen közvetlen gazdasági érdeke Magyarországhoz kötõdik, a

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes